CELEX: 62014TN0577
Language: sl
Date: 2014-08-04 00:00:00
Title: Zadeva T-577/14: Tožba, vložena 4. avgusta 2014 – Gascogne Sack Deutschland in Gascogne proti Sodišču

6.10.2014   
            
            
               SL
            
            
               Uradni list Evropske unije
            
            
               C 351/19
            
         Tožba, vložena 4. avgusta 2014 – Gascogne Sack Deutschland in Gascogne proti Sodišču
   (Zadeva T-577/14)
   2014/C 351/24
   Jezik postopka: francoščina
   
      Stranke
   
   
      Tožeči stranki: Gascogne Sack Deutschland GmbH (Wieda, Nemčija) in Gascogne (Saint-Paul-lès-Dax, Francija) (zastopnika: F. Puel in E. Durand, odvetnika)
   
      Tožena stranka: Sodišče Evropske unije
   
      Predlogi
   
   Tožeči stranki Splošnemu sodišču predlagata, naj
   
               —
            
            
               ugotovi nepogodbeno odgovornost Evropske unije zaradi postopka, ki poteka pred Splošnim sodiščem in v katerem so bile kršene zahteve v zvezi s spoštovanjem razumnega roka sojenja;
            
         zato naj
   
               —
            
            
               Evropski uniji naloži plačilo primerne in celotne odškodnine za premoženjsko in nepremoženjsko škodo, ki je tožečima strankama nastala zaradi nezakonitega ravnanja Unije in ustreza naslednjim zneskom, skupaj s kompenzacijskimi in zamudnimi obrestmi po stopnji, ki jo Evropska centralna banka uporablja za operacije glavnega refinanciranja, povečani za dve odstotni točki, od dneva vložitve tožbe:
               
                           —
                        
                        
                           1 1 93  467 EUR iz naslova škode, nastale zaradi plačila dodatnih zakonitih obresti na nominalni znesek kazni po preteku razumnega roka;
                        
                     
                           —
                        
                        
                           1 87  571 EUR iz naslova škode, nastale zaradi dodatnih plačil za bančno garancijo po preteku razumnega roka;
                        
                     
                           —
                        
                        
                           2 0 00  000 EUR iz naslova izgubljenega dobička in/ali škode, nastalih zaradi „bremena negotovosti“, in
                        
                     
                           —
                        
                        
                           5 00  000 EUR iz naslova nepremoženjske škode;
                        
                     
         
               —
            
            
               podredno, če bi se ugotovilo, da bi bilo treba znesek škode ponovno oceniti, določi izvedenca v skladu s členi 65(d), 66(1) in 70 Poslovnika Splošnega sodišča;
            
         
               —
            
            
               v vsakem primeru Evropski uniji naloži plačilo stroškov tega postopka.
            
         
      Tožbeni razlogi in bistvene trditve
   
   V utemeljitev tožbe tožeči stranki navajata en razlog, ki zadeva kršitev člena 47, drugi odstavek, Listine Evropske unije o temeljnih pravicah zaradi prekomernega trajanja postopka pred Splošnim sodiščem in s tem kršitve njune temeljne pravice do sojenja v razumnem roku.